
ΠΡΟΣ : Υπουργό Εθνικής Άμυνας κ. Πάνο Καμμένο 
             Αναπληρωτή Υπουργό  Εθνικής Άμυνας κ. Φώτη Κουβέλη
              Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων 
             ΕΓΑ/ΓΕΕΘΑ - ΕΓΑ/ΓΕΑ - ΕΓΑ/ΓΕΝ - ΕΓΑ/ΓΕΑ

ΚΟΙΝ : Στρατιωτικοί συντάκτες


ΘΕΜΑ:  Παραμετροποίηση Κριτηρίων Μεταθέσεων Διακλαδικών Μονάδων   Στρατιωτικών των Ε.Δ. 

ΣΧΕΤ :  Έγγραφο Ένωσης Στρατιωτικών Περ. Ενότητας Λάρισας Αρ πρωτ. 23/2018


             Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,

           1. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.), έγινε αποδέκτης μιας στρέβλωσης, από την Ε.Σ.Π.Ε.Λ .      
         
           2. Συγκεκριμένα υπάρχει διαφορετικός τρόπος υπολογισμού για την έκδοση μορίων ανά Κλάδο, για τα στελέχη που υπηρετούν σε διακλαδικές μονάδες, όπως π.χ  η 140 ΣΕΠΗΠ στη Λάρισα.

             3. Επίσης διαπιστώθηκε ότι τα στελέχη που υπηρετούν σε αυτές της μονάδες παρόλο που εκτελούν αντίστοιχα καθήκοντα και συμμετέχουν μαζί σε ασκήσεις αξιολογήσεις, δεν απολαμβάνουν τα ίδια δικαιώματα όσον αφορά «τον χρόνο διοίκησης ή ειδικής υπηρεσίας» που προβλέπεται ανά βαθμό και ειδικότητα.

          4. Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων,

         Η Π.ΟΜ.ΕΝ.Σ. κατόπιν τούτου, ζητάει την πρόβλεψη για τα στελέχη που υπηρετούν σε διακλαδικές μονάδες, βάση της διακλαδικότητας και της ίσης μεταχείρισης, να έχουν την ίδια αντιμετώπιση:
 
                     α. Κατά την διαδικασία παραμετροποίησης για την έκδοση μορίων, σύμφωνα με την επιχειρησιακή βαρύτητα των μονάδων. 
	  β. Ο χρόνος που υπηρετούν  τα στελέχη σε διακλαδικές μονάδες, να λογίζεται «ως χρόνος διοίκησης ή ειδικής υπηρεσίας», σε εναρμονισμό πάντα με τα ισχύοντα για τα στελέχη του Κλάδου στον οποίο ανήκει η μονάδα. 
	  γ.  Στην έκδοση  ενιαίας διαταγής στην οποία να καθορίζεται η κατάταξη ή μη των διακλαδικών μονάδων σε επιχειρησιακές ή μη επιχειρησιακές, ανάλογα με το έργο τους.

                  Τα παραπάνω θα διευκολύνουν τα Γενικά Επιτελεία, στην έκδοση μορίων και θα κάνουν την διακλαδικότητα πράξη επιφέροντας ισονομία και δικαιοσύνη.

                                                                      Μετά τιμής
Για το Διοικητικό Συμβούλιο

      ΠΡΟΕΔΡΟΣ                                                                       ΓΕΝΙΚΟΣ ΓΡΑΜΜΑΤΕΑΣ

